Flere danske politikere har tilbragt natten til onsdag på Christiansborg, hvor de har diskuteret biodiversitet.

Det blev en sen aften - eller rettere sagt nat - for flere danske politikere, der tirsdag skulle diskutere biodiversitet i den danske natur.

Flere opdateringer på sociale medier afslører således tidligt onsdag morgen, at forhandlingerne tirsdag trak ud til langt ud på natten.

Ifølge SF's miljøordfører, Lisbeth Bech Poulsen (SF), debatterede syv-otte ordførere miljø til efter klokken 4.00 onsdag morgen.

Hvis der er nogen der er i tvivl om vi brænder for vores arbejde, så skulle de have set nattens debat. Vi er 7-8... Posted by Lisbeth Bech-Nielsen on Tuesday, April 19, 2016

Debat om ny naturzone

Et billede lagt op på Facebook af de Konservatives miljøordfører, Mette Abildgaard (K), viser, at også miljø- og fødevareminister Esben Lunde Larsen (V) blev til den bitre ende.

En tidlig morgenhilsen fra folketingssalen, hvor vi de sidste mange nattetimer har diskuteret biodiversitet i skove,... Posted by Mette Abildgaard on Tuesday, April 19, 2016

Af dagsordenen for tirsdagens møde i Folketingssalen ses det, at de sidste punkter netop var behandlingen af forslag om at indføre en ny naturzone i planloven med henblik på at standse tabet af biodiversitet på overdrev, hede, enge og vandområder.

Forslaget er fremsat af Enhedslisten, hvis ordfører på området Maria Reumert Gjerding (EL), allerede inden tirsdagens møde var forberedt på, at debatten kunne blive til en sen affære.

Om få timer skal Folketinget behandle Enhedslistens naturpakke. Pakken er vores bud på, hvordan vi kan vende årtiers... Posted by Maria Reumert Gjerding on Tuesday, April 19, 2016

Hvad udfaldet af nattens debat blev, kommer ingen af politikerne med meldinger om.